יעל נאמן

יעל נאמן (נולדה ב-3 ביולי 1960) היא סופרת ישראלית.

ביוגרפיה
יעל נאמן נולדה בקיבוץ יחיעם. בתחילת שנות השמונים עברה להתגורר בתל אביב. למדה לתואר שני בספרות כללית ופילוסופיה באוניברסיטת תל אביב.

עבדה בהגהה ובעריכה בעיתונים ובהוצאת "מפה". בנוסף על ספריה פרסמה סיפורים ושירי פרוזה בכתב העת "מטעם" בעריכת יצחק לאור. מחזה פרי עטה (בשיתוף אמיר רותם) עלה על הבמה בפסטיבל "פותחים מסך" בתיאטרון בית ליסין ב-2006.

ב-2011 פורסם ספרה "היינו העתיד" בהוצאת אחוזת בית, המתאר את ילדותה והתבגרותה ביחיעם. הספר זכה להצלחה גדולה והופיע במשך שבועות רבים ברשימות רבי המכר. הספר זכה באות ספר הזהב של התאחדות הוצאות הספרים בישראל על מכירת יותר מ-20,000 עותקים. הספר נרכש לתרגום לשפות אנגלית, פולנית, צרפתית והולנדית. המהדורה הפולנית של הספר יצאה לאור בספטמבר 2012 בהוצאת "צ'ארנה" (Czarne). הספר יצא לאור בצרפתית בהוצאת Actes Sud באפריל 2015. המהדורה האנגלית של הספר יצאה לאור ב-2012 בתרגומה של סונדרה סילברסטון.

בעקבות ספרה "היינו העתיד" הייתה נאמן מועמדת  לפרס ספיר לשנת 2011.

באוגוסט 2013 יצא לאור ספר הסיפורים "כתובת אש" בהוצאת כתר. הספר התקבל בחום רב הן על ידי הביקורת המקצועית והן על ידי הקהל הרחב. הוא שהה שבועות רבים ברשימות רבי המכר. "כתובת אש" היה מועמד לפרס ספיר לשנת 2014.

נאמן היא כלת פרס היצירה לסופרים עבריים לשנת 2015.

ב-2015 השתתפה נאמן בתוכנית הכתיבה הבינלאומית מטעם קרן פולברייט International Writing Program Residency באוניברסיטת אייווה ארצות הברית.

במאי 2018 יצא לאור ספרה "היה היתה", בהוצאת אחוזת בית. גם ספר זה היה מועמד לפרס ספיר (ברשימה הקצרה), זכה להצלחה גדולה והופיע במשך חודשים רבים ברשימות רבי המכר. הספר זכה באות ספר הזהב של התאחדות הוצאות הספרים בישראל על מכירת יותר מ-20,000 עותקים.

באוקטובר 2021 זכתה נאמן בפרס עגנון לאמנות הסיפור לשנת תשפ״ב. השופטים כתבו בנימוקיהם כי ״נאמן פורצת דרכים בכתיבתה ומשלבת בין סיפורת, מסה, ממואר ותיעוד, כך שהיא בוראת מעין ז'אנר חדש אשר לו שפה חדשה וקול מובחן וייחודי. במוקד יצירתה של נאמן עומדת פורענות, ודומה שעל המאזניים ניצבים ייסורי הכתיבה מזה ואהבת הספרות מזה; והם שווי משקל״.

בן זוגה הוא דני טרץ', מו"ל ואיש תיאטרון לשעבר.

ספריה
 יום שלישי הכתום, 1998, הוצאת עם עובד
 שמועות על אהבה, 2004 בהוצאת כתום
 היינו העתיד, 2011, הוצאת אחוזת בית
 כתובת אש, 2013, הוצאת כתר
 מרותקת (ספר נוער), 2015, הוצאת כתר
 היֹה היתה, 2018, הוצאת אחוזת בית

קישורים חיצוניים

 
 
 
 סופר החודש: יעל נאמן באתר עברית מאי 2011.
 ספר קולי של ICast - קטע מן הספר - קוראת עינת ויצמן

ביקורות על הספר "היינו העתיד"
 ביקורת של יאיר גרבוז ב"ידיעות אחרונות" 4 בפברואר 2011
 ביקורת של יצחק לאור ב"הארץ" 21 בינואר 2011
 ביקורת של רן טל ב"הארץ" 9 בפברואר 2011
 
 ביקורת של חן שטרס, "טיים אאוט", מרץ 2011
 ביקורת של טל מרמלשטיין, "ישראל היום", 16 בפברואר 2011
 
 
 ביקורת של אורית פראג, "אתר הקיבוצים", 17 בפברואר 2011

ביקורות על הספר "כתובת אש"
 ביקורת של יפתח אשכנזי, "הארץ", 18 באוגוסט 2013
 ביקורת של תמר מרין, מוסף "ספרים", 4 בספטמבר 2013
 
 
 דבי אילון על הספר
 ביקורת של מוטי פוגל, טיים אאוט, 28 באוגוסט 2013

ביקורות על הספר "מרותקת"

ביקורות על הספר "היה הייתה"

הערות שוליים

סופרות ישראליות
סופרים ישראלים
סופרות כותבות עברית
סופרים כותבי עברית
מחזאיות ישראליות
מחזאים ישראלים
עורכות ספרותיות ישראליות
זוכי פרס עגנון לאמנות הפרוזה
בוגרות השומר הצעיר
בוגרי השומר הצעיר
בוגרות אוניברסיטת תל אביב
בוגרי אוניברסיטת תל אביב
יחיעם: אישים
ישראליות שנולדו ב-1960
ישראלים שנולדו ב-1960